

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΣΧΟΛΗ ΘΕΤΙΚΩΝ ΕΠΙΣΤΗΜΩΝ

ΤΜΗΜΑ ΠΛΗΡΟΦΟΡΙΚΗΣ

ΑΝΑΠΤΥΞΗ ΕΦΑΡΜΟΓΩΝ ΚΙΝΗΤΩΝ ΣΥΣΚΕΥΩΝ

ΠΡΟΠΤΥΧΙΑΚΗ ΕΡΓΑΣΙΑ ΕΞΑΜΗΝΟΥ

ΟΝΟΜΑ ΕΦΑΡΜΟΓΗΣ: **STUDY WITH ME**

ΜΠΑΛΑΚΤΣΗΣ ΧΡΗΣΤΟΣ 3865

ΑΝΘΟΠΟΥΛΟΣ ΕΥΣΤΡΑΤΙΟΣ 3875

ΜΑΡΕΔΗΣ ΙΩΑΝΝΗΣ 3931

ΜΑΪΟΣ 2023

ΘΕΣΣΑΛΟΝΙΚΗ

**Περιγραφή εφαρμογής**

**Τι είναι και σε ποιους απευθύνεται**

Σε κάθε εξάμηνο, οι φοιτητές όλων των πανεπιστημίων και σχολών καλούνται συνήθως να εξεταστούν σε περισσότερες από μία εξέταση καθώς και να κάνουν κάποιες εργασίες προκειμένου να περάσουν τα μαθήματά τους. Ωστόσο, κατά τη διάρκεια της μελέτης, σε πολλούς φοιτητές προκύπτει η ανάγκη να διαβάσουν κάποιο μάθημα με άλλα άτομα με στόχο την επίλυση αποριών, περισσότερη εξάσκηση και γενικότερα την καλύτερη κατανόηση του αντικειμένου που πραγματεύεται το εκάστοτε μάθημα. Προκειμένου να καλυφθεί η ανάγκη αυτή, δημιουργήθηκε το StudyWithMe. Η εφαρμογή StudyWithMe απευθύνεται σε φοιτητές που αναζητούν παρέα για διάβασμα για ένα συγκεκριμένο μάθημα, σε μία χρονική περίοδο που θέτει ο φοιτητής που αναζητά και για τους λόγους που χρειάζεται τη παρέα για το διάβασμα, λόγου χάρη για κάποια επερχόμενη πρόοδο. Στόχος της εφαρμογής είναι να εντοπίσει και να φέρει σε επαφή φοιτητές με ίδιο ή παρόμοιο αντικείμενο μελέτης.

Εικόνα που περιέχει γραμματοσειρά, γραφικά, λογότυπο, κείμενο

Περιγραφή που δημιουργήθηκε αυτόματα



**Χρήση της εφαρμογής**

* Sign up (Εγγραφή)

Κάθε νέος χρήστης πρέπει να δημιουργήσει έναν λογαριασμό στην εφαρμογή για να την χρησιμοποιήσει. Για να το κάνει, θα πρέπει να πατήσει την επιλογή **Sign up now** που βρίσκεται στο κάτω μέρος της αρχικής οθόνης.

Εικόνα που περιέχει κείμενο, στιγμιότυπο οθόνης, σχεδίαση

Περιγραφή που δημιουργήθηκε αυτόματα

Στη συνέχεια, χρειάζεται να συμπληρωθούν τα πεδία με τα στοιχεία του φοιτητή ακολουθώντας τις υποδείξεις για τη σωστή συμπλήρωση των στοιχείων.

Εικόνα που περιέχει κείμενο, στιγμιότυπο οθόνης, γραμματοσειρά, αριθμός

Περιγραφή που δημιουργήθηκε αυτόματα


Εφόσον πραγματοποιηθεί η ορθή συμπλήρωση των πεδίων, είναι διαθέσιμη η επιλογή **Create**, με την οποία δημιουργείται ο νέος λογαριασμός.

Εικόνα που περιέχει κείμενο, στιγμιότυπο οθόνης, γραμματοσειρά, αριθμός

Περιγραφή που δημιουργήθηκε αυτόματα

* Log in(Είσοδος)

Προκειμένου να συνδεθεί ο χρήστης στον λογαριασμό του, εισάγει το **Username** (ψευδώνυμο) του και το **Password** (κωδικό) του στην αρχική οθόνη. Στη συνέχεια, πατώντας την επιλογή **LOGIN**, εισέρχεται στον λογαριασμό του.



* Διαγραφή και επικαιροποίηση ενός λογαριασμού

Ένας χρήστης μπορεί να καταργήσει ή να επικαιροποιήσει τον λογαριασμό του επιλέγοντας το εικονίδιο Εικόνα που περιέχει σκίτσο/σχέδιο, clipart, γραφικά

Περιγραφή που δημιουργήθηκε αυτόματα που βρίσκεται στο επάνω δεξιά τμήμα της οθόνης.

Εικόνα που περιέχει κείμενο, στιγμιότυπο οθόνης

Περιγραφή που δημιουργήθηκε αυτόματα

Μόλις ο χρήστης πατήσει το εικονίδιο, μεταφέρεται στα στοιχεία του λογαριασμού του. Κάτω από τα στοιχεία υπάρχουν οι επιλογές **DELETE** και **UPDATE**.

Εικόνα που περιέχει κείμενο, στιγμιότυπο οθόνης, γραμματοσειρά, αριθμός

Περιγραφή που δημιουργήθηκε αυτόματα

Αν ο χρήστης θέλει να ενημερώσει τα στοιχεία του, πραγματοποιεί οποιαδήποτε αλλαγή επιθυμεί και στη συνέχεια πατάει την επιλογή **UPDATE**.

Σε περίπτωση που επιθυμεί την κατάργηση του λογαριασμού του, επιλέγει το **DELETE**. Έπειτα από κάθε επιλογή, εμφανίζεται επιβεβαιωτικό μήνυμα στην οθόνη ότι η λειτουργία εκτελέστηκε επιτυχώς.

* Δημιουργία αιτήματος(request) για διάβασμα

Μόλις συνδεθεί ο χρήστης, μεταφέρεται στην αρχική σελίδα. Στο επάνω δεξιά μέρος της οθόνης υπάρχει η επιλογή του νέου αιτήματος, η οποία απεικονίζεται με το σύμβολο ‘**+**’.

Εικόνα που περιέχει κείμενο, στιγμιότυπο οθόνης

Περιγραφή που δημιουργήθηκε αυτόματα

Πατώντας το ‘**+**’ ο χρηστής μεταφέρεται στη σελίδα όπου απαιτείται η συμπλήρωση των πεδίων για να δημιουργηθεί το αίτημα.

Εικόνα που περιέχει κείμενο, στιγμιότυπο οθόνης, γραμματοσειρά, αριθμός

Περιγραφή που δημιουργήθηκε αυτόματα

Εφόσον πραγματοποιηθεί η ορθή συμπλήρωση των πεδίων, είναι διαθέσιμη η επιλογή **Create**, με την οποία δημιουργείται το νέο αίτημα.

* Προβολή και διαχείριση των αιτημάτων(requests)

Μόλις συνδεθεί ο χρήστης, μεταφέρεται απευθείας στην αρχική σελίδα, στην οποία υπάρχει το Dashboard. Εκεί εμφανίζονται με γκρι χρώμα όλα τα αιτήματα που έχει κάνει, καθώς και η ημερομηνία και η ώρα δημιουργίας του αιτήματος.

Εικόνα που περιέχει κείμενο, στιγμιότυπο οθόνης

Περιγραφή που δημιουργήθηκε αυτόματα

Ο χρήστης μπορεί να καταργήσει ή να επικαιροποιήσει το αίτημά του πατώντας πάνω στο αίτημα που θέλει να επεξεργαστεί. Αν ο χρήστης θέλει να προβεί σε αλλαγές του αιτήματος του, πραγματοποιεί οποιαδήποτε αλλαγή επιθυμεί και στη συνέχεια πατάει την επιλογή **UPDATE.** Σε περίπτωση που επιθυμεί την κατάργηση του request του, επιλέγει την επιλογή **DELETE** και το αίτημά του διαγράφεται.

Εικόνα που περιέχει κείμενο, στιγμιότυπο οθόνης, γραμματοσειρά, αριθμός

Περιγραφή που δημιουργήθηκε αυτόματα

* Προβολή και διαχείριση των matches

Όταν γίνει κάποιο match σε ένα από τα αιτήματά του χρήστη, τότε αυτό εμφανίζεται στο Dashboard με πράσινο χρώμα.

Εικόνα που περιέχει κείμενο, στιγμιότυπο οθόνης

Περιγραφή που δημιουργήθηκε αυτόματα

Επιλέγοντας αυτό το request, ο χρήστης κατευθύνεται στη σελίδα όπου βλέπει το δικό του αρχικό αίτημα που απεικονίζεται με γκρι χρώμα και με πράσινο το αίτημα με το οποίο ταίριαξε.

Εικόνα που περιέχει κείμενο, στιγμιότυπο οθόνης, λογισμικό, λειτουργικό σύστημα

Περιγραφή που δημιουργήθηκε αυτόματα

Μόλις ο χρήστης πατήσει το αίτημα με το οποίο έκανε ματς, μπορεί να δει τον νέο συνεργάτη του μέσω της επιλογής **YOUR STUDY PARTNER**.

Εικόνα που περιέχει κείμενο, στιγμιότυπο οθόνης, γραμματοσειρά, λογισμικό

Περιγραφή που δημιουργήθηκε αυτόματα

* Αποσύνδεση λογαριασμού

Ο χρήστης μπορεί να αποσυνδεθεί από την εφαρμογή επιλέγοντας τις τρεις τελείες που βρίσκονται στην πάνω δεξιά γωνία της οθόνης του κινητού Εικόνα που περιέχει κύκλος

Περιγραφή που δημιουργήθηκε αυτόματα και στην συνέχεια, την επιλογή **Log out**.

Εικόνα που περιέχει κείμενο, στιγμιότυπο οθόνης

Περιγραφή που δημιουργήθηκε αυτόματα

Εικόνα που περιέχει κείμενο, στιγμιότυπο οθόνης

Περιγραφή που δημιουργήθηκε αυτόματα

* Πληροφορίες σχετικά με την εφαρμογή

Ο χρήστης μπορεί να μάθει περισσότερες πληροφορίες σχετικά με την εφαρμογή επιλέγοντας το εικονίδιο Εικόνα που περιέχει κύκλος

Περιγραφή που δημιουργήθηκε αυτόματα που βρίσκεται στο επάνω δεξιά μέρος της αρχικής οθόνης και στη συνέχεια, την επιλογή **About**.

Εικόνα που περιέχει κείμενο, στιγμιότυπο οθόνης

Περιγραφή που δημιουργήθηκε αυτόματα

Εικόνα που περιέχει κείμενο, στιγμιότυπο οθόνης

Περιγραφή που δημιουργήθηκε αυτόματα

**Επεξήγηση του κώδικα**

Η δομή της εφαρμογής, τη δεδομένη στιγμή, προϋποθέτει ότι όλοι χρησιμοποιούν την ίδια τοπική εφαρμογή, δηλαδή ο χρήστης συνδέεται από τοπική βάση, ενώ σε κάθε άλλη περίπτωση η βάση θα ήταν σε έναν απομακρυσμένο server και θα μπορούσε να εγκατασταθεί σε ένα no-sql σύστημα. Στην εφαρμογή υποστηρίζονται όλα τα CRUD operations τόσο για τον λογαριασμό όσο και για το study request. Επιπλέον, παρέχεται στον χρήστη η δυνατότητα για ελεύθερη πλοήγηση μέσα στην εφαρμογή χωρίς να υπάρχει η ανάγκη για χρήση των κουμπιών της συσκευής καθώς η εφαρμογή διαθέτει δικό της back button.

Η ανάπτυξη του κώδικα της εφαρμογής έγινε σε γλώσσα Java. Για την υλοποίησή του χρησιμοποιήθηκε το εργαλείο Android Studio. Η δομή του κώδικα αποτελείται από τις 18 κλάσεις, οι οποίες είναι οι εξής: User, StudyRequest, StorageHandler, Account, SignUpActivity, PeriodOfStudy, LoginActivity, AccountActivity, Dashboard, RecyclerAdapter, AboutActivity, CreateStudyRequestActivity, MatchesListActivity, Matching, ReasonOfStudy, University, UpdateStudyRequestActivity, ViewStudyRequestActivity.

* User

Στην κλάση User, κατασκευάζονται και αρχικοποιούνται τα πεδία της κλάσης που αφορούν τον χρήστη, τα οποία είναι το username (αναγνωριστικό) του χρήστη, ο κωδικός που θα χρησιμοποιεί, το email του, το όνομα και το επίθετό του, το πανεπιστήμιο και η σχολή στην οποία φοιτά και τα requests που δέχεται. Επιπλέον, καταχωρίζεται το Id του χρήστη από την βάση δεδομένων. Τα πεδία αυτά είναι private, επομένως στην κλάση υπάρχουν setters και getters για κάθε πεδίο.

* StudyRequest

Τα πεδία που σχετίζονται με το αίτημα για ομαδικό διάβασμα κατασκευάζονται και αρχικοποιούνται στην κλάση StudyRequest. Τα πεδία αυτά είναι το μάθημα για το οποίο θέλει ο χρήστης να διαβάσει με παρέα, ο σκοπός που μελετάει αυτό το μάθημα, η τοποθεσία του, κάποια επιπλέον σχόλια του χρήστη, η ημερομηνία που κάνει το αίτημα, η χρονική περίοδος κατά την οποία θέλει να γίνει η ομαδική μελέτη, ο μέγιστος αριθμός ατόμων/αιτημάτων που θέλει και ο αριθμός των χρηστών με του οποίους έκανε match. Επιπλέον, καταχωρίζεται το Id του χρήστη από την βάση δεδομένων. Τα πεδία αυτά είναι private, επομένως στην κλάση υπάρχουν setters και getters για κάθε πεδίο. Στην κλάση επίσης υπάρχει η συνάρτηση **matchRequest**() η οποία, με βάση τα παραπάνω πεδία, υπολογίζει το ποσοστό που δείχνει πόσο ταιριάζουν δύο αιτήματα. Για το κάθε πεδίο υπάρχουν συντελεστές ανάλογα με τη βαρύτητα που έχουν στο αίτημα. Η συνάρτηση **datesDiff**() δέχεται δύο ημερομηνίες, την ημερομηνία δημιουργίας τους πρώτου αιτήματος και την ημερομηνία δημιουργίας του δεύτερου, και υπολογίζει και επιστρέφει το χρονικό διάστημα που μεσολάβησε μεταξύ τους. Με τη συνάρτηση **CalculateSimilarity**() προσδιορίζεται το ποσοστό ομοιότητας των μαθημάτων και της τοποθεσίας. Η συνάρτηση δέχεται δύο συμβολοσειρές. Αν κάποια από τις δύο είναι κενή συμβολοσειρά η συνάρτηση επιστρέφει 0. Σε αντίθετη περίπτωση, υπολογίζει και επιστρέφει το ποσοστό ομοιότητας των δύο συμβολοσειρών.

* StorageHandler

Η κλάση StorageHandler κληρονομεί την κλάση SQLiteOpenHelper. Στην κλάση αυτή δημιουργούνται οι πίνακες των αιτημάτων (request), των χρηστών (users) και των χρηστών που ταιριάζουν (matched users) και ο κάθε πίνακας έχει συγκεκριμένα χαρακτηριστικά. Στους πίνακες καταγράφονται τα δεδομένα κάθε χρήστη και οι κινήσεις του λογαριασμού του. Επιπλέον, όταν εγγράφεται νέος χρήστης, γίνεται κάποιο νέο αίτημα ή νέο ταίριασμα, τότε αναβαθμίζονται οι πίνακες, δηλαδή μεγαλώνει ο κάθε πίνακας, και στη συνέχεια προστίθενται τα νέα δεδομένα στον εκάστοτε πίνακα. Η αντίθετη διαδικασία εκτελείται όταν πρόκειται να διαγραφεί ένας χρήστης. Σε περίπτωση που πραγματοποιηθεί οποιαδήποτε αλλαγή στον λογαριασμό ενός χρήστη, γίνεται ενημέρωση των δεδομένων στους πίνακες. Οι συναρτήσεις **fetchUser**, **fetchStudyRequest** και **fetchMatches** αποσκοπούν στην ανάκτηση του λογαριασμού του χρήστη, των αιτημάτων του χρήστη και των αιτημάτων που έχουν ταιριάξει μέσω κάποιου χαρακτηριστικού.

* Account

Η Account κληρονομεί την κλάση AppCompatActivity. Η κλάση Account περιέχει αντικείμενα και πεδία που σχετίζονται με τον λογαριασμό του χρήστη και εκτελούνται όλες οι ενέργειες για την δημιουργία και την επεξεργασία του. Ελέγχονται τα στοιχεία που εισάγει ο χρήστης στην φόρμα εγγραφής και κατά τη διάρκεια της εισαγωγής εμφανίζονται ενημερωτικά μηνύματα στον χρήστη σχετικά με την συμπλήρωση των στοιχείων του, του username και του κωδικού του λογαριασμού. Επιπλέον, στην κλάση εκτελούνται οι διαδικασίες της επεξεργασίας(update) και της διαγραφή ενός λογαριασμού από τη βάση δεδομένων.

* SignUpActivity

Η κλάση SignUpActivity κληρονομεί την κλάση Account. Στην κλάση SighUpActivity εκτελείται η διαδικασία εγγραφής του χρήστη στην εφαρμογή και αποθήκευσης των στοιχείων του στη βάση δεδομένων. Αυτό επιτυγχάνεται με τη συνάρτηση **storeAccount**(). Η συνάρτηση συλλέγει τις εισόδους που δόθηκαν στα πεδία της εγγραφής, δημιουργεί και προσθέτει τον νέο χρήστη στη βάση δεδομένων και εμφανίζει κατάλληλο μήνυμα επιτυχούς ή ανεπιτυχούς δημιουργίας λογαριασμού στον χρήστη.

* PeriodOfStudy

Η κλάση αυτή υλοποιεί την κλάση Serializable και ορίζει τις περιόδους που μπορεί να αναφέρεται ένα αίτημα για ομαδική μελέτη.

* LoginActivity

H LoginActivity κληρονομεί την κλάση AppCompatActivity. Στην κλάση υλοποιούνται οι απαραίτητες διεργασίες για την πιστοποίηση και σύνδεση(log in) του χρήστη στον λογαριασμό του, καθώς, επίσης, και η επιλογή για εγγραφή νέου χρήστη. Αρχικά, υλοποιείται η αρχική σελίδα της εφαρμογής, όπως τα πεδία εισαγωγής του username και του κωδικού και η επιλογή της εγγραφής. Η συνάρτηση **LoginChecked**() παίρνει το username και τον κωδικό που εισάγει ο χρήστης και τα ελέγχει. Αν είναι σωστά, τότε εισάγει τον χρήστη στον λογαριασμό του εμφανίζοντας μήνυμα για επιτυχή σύνδεση και καταγράφεται ως συνδεδεμένος(logged-in), διαφορετικά εμφανίζει στον χρήστη μήνυμα σφάλματος.

* AccountActivity

Η κλάση AccountActivity κληρονομεί την κλάση Account. Στην κλάση γίνεται διαχείριση και έλεγχος των πληροφοριών και της δραστηριότητας ενός λογαριασμού χρήστη. Συγκεκριμένα, προκειμένου ο χρήστης να μπορεί να δει και να επεξεργαστεί πληροφορίες του λογαριασμού, περνάει από έλεγχο ταυτοποίησης. Αν δεν υπάρχει ταύτιση των στοιχείων, τότε απαγορεύεται η πρόσβαση στον χρήστη. Αντίθετα, αν υπάρξει ταύτιση, τότε μπορεί να επεξεργαστεί τον λογαριασμό του και να δει τα στοιχεία του συνεργάτη του. Με την συνάρτηση **storeAccount**() γίνεται ενημέρωση των αλλαγών στο λογαριασμό.

* DashboardActivity

H DashboardActivity κληρονομεί την κλάση AppCompatActivity και υλοποιεί την κλάση RecyclerView.Adapter. Η DashboardActivity, αφού γίνει έλεγχος του χρήστη, του επιτρέπει να πλοηγηθεί στην εφαρμογή και να προβεί σε ενέργειες. Αναλυτικότερα, επιτρέπει τη δημιουργία νέου αιτήματος, τη διαχείριση του λογαριασμού, να μεταβεί στην σελίδα με τις πληροφορίες σχετικά με την εφαρμογή, καθώς και να κάνει αποσύνδεση λογαριασμού (log out). Τα παραπάνω γίνονται στην συνάρτηση **onOptionItemSelected**() της κλάσης. Επιπλέον, η DashboardActivity διαχειρίζεται τα αποτελέσματα των ενεργειών του χρήστη σχετικά με τον λογαριασμό και τα αιτήματα.

* RecyclerAdapter

H κλάση RecyclerAdapter κληρονομεί την RecyclerView.Adapter. Η κλάση χρησιμοποιείται για να εμφανίζει στον χρήστη τα αιτήματα που έχει κάνει ο ίδιος και τα matches.

* AboutActivity

H AboutActivity κληρονομεί την κλάση AppCompatActivity. Η χρήση της κλάσης αφορά την μετάβαση του χρήστη στις πληροφορίες σχετικά με την εφαρμογή και αντίστροφα.

* CreateStudyRequestActivity

Η κλάση CreateStudyRequestActivity κληρονομεί την κλάση AppCompatActivity. Η CreateStudyRequestActivity σχετίζεται με το τεχνικό κομμάτι της δημιουργίας ενός νέου αιτήματος επιτρέποντας στον χρήστη να συμπληρώσει τα πεδία του αιτήματος. Αρχικά, ανακτά τα στοιχεία του συνδεδεμένου χρήστη από τη βάση. Στη συνέχεια, δέχεται τη συμβολοσειρά που εισάγεται στο πεδίο του μαθήματος και επιλέγεται ο λόγος δημιουργίας του αιτήματος στο μενού επιλογής. Δέχεται από τον χρήστη τις εισόδους στα πεδία της τοποθεσίας, των σχολίων και του μέγιστου αριθμού για matches. Αν το πεδίο του αριθμού των matches δεν συμπληρωθεί τότε τοποθετεί by-default το 1. Έπειτα, επιλέγεται και η χρονική περίοδος από το μενού επιλογής στις οποίες αναφέρεται το αίτημα. Με τη συνάρτηση **createRequest**() παίρνει τα στοιχεία που εισήχθησαν στα πεδία, δημιουργεί ένα νέο study request με τις πληροφορίες που δόθηκαν και το αποθηκεύει στη βάση δεδομένων. Η συνάρτηση καλείται όταν ο χρήστης πατήσει το κουμπί Create. Η συνάρτηση **TryActivateCreateButton**() ενεργοποιεί το κουμπί στον χρήστη μόνο αφού επιβεβαιώσει ότι όλα τα προαπαιτούμενα πεδία έχουν συμπληρωθεί.

* MatchesListActivity

Η MatchesListActivity κληρονομεί την κλάση AppCompatActivity και υλοποιεί την RecyclerAdapter.ISStudyRequestRecycler. Η κλάση εμφανίζει για κάθε ένα study request του χρήστη την λίστα των αιτημάτων άλλων χρηστών με τα οποία έκανε match. Επιπλέον, επιτρέπει στον χρήστη να μπορεί να δει τις λεπτομέρειες κάθε αιτήματος με το οποίο έκανε match.

* Matching

Η κλάση Matching κληρονομεί την StudyRequest και η λειτουργία της είναι η συνάρτηση **getSubject**() με την οποία επιστρέφει το επιλεγμένο μάθημα.

* ReasonOfStudy

Η κλάση ReasonOfStudy υλοποιεί την κλάση Serializable. Παρουσιάζει τους διαφορετικούς λόγους για τους οποίους δύναται να γίνει ένα study request από έναν χρήστη.

* University

Η κλάση University υλοποιεί την κλάση Serializable. Η κλάση αναπαριστά τις επιλογές των πανεπιστημίων που δηλώνει ένας χρήστης κατά τη δημιουργία ενός study request.

* UpdateStudyRequestActivity

Η κλάση UpdateStudyRequestActivity κληρονομεί την κλάση AppCompatActivity και σχετίζεται με την διαδικασία της επικαιροποίησης και της διαγραφής ενός αιτήματος. Αναλυτικότερα, ανακτά και εμφανίζει στον χρήστη τις πιο πρόσφατες πληροφορίες που εισήχθησαν σε κάθε πεδίο του αιτήματος. Στη συνέχεια, με τη συνάρτηση **updateStudyRequest**() παίρνει τα νέα στοιχεία που εισάγονται στα πεδία με τα οποία αντικαθιστά τα παλαιότερα, τα αποθηκεύει στη βάση και επιστρέφει τον χρήστη στο Dashboard. Η συνάρτηση **deleteStudyRequest**() διαγράφει το αίτημα από την βάση δεδομένων και επιστρέφει τον χρήστη στο Dashboard. Η συνάρτηση **TryActivateUpdateButton**() ενεργοποιεί το κουμπί στον χρήστη μόνο αφού επιβεβαιώσει ότι όλα τα προαπαιτούμενα πεδία έχουν συμπληρωθεί.

* ViewStudyRequestActivity

Η κλάση ViewStudyRequestActivity κληρονομεί την κλάση AppCompatActivity. Η κλάση ViewStudyRequestActivity είναι υπεύθυνη για την προβολή των πληροφοριών του study request του χρήστη που ταίριαξε με κάποιο άλλο αίτημα. Αρχικά, εμφανίζει τα πεδία και στη συνέχεια ανακτά και παρουσιάζει τις τρέχουσες πληροφορίες κάθε πεδίου του matched request, εμφανίζει στην οθόνη τον τίτλο «Your study request» και αποθηκεύει τα δεδομένα στο Bundle.